Heilika Pikkov

Heilika Pikkov (neiupõlvenimega Heilika Võsu; sündinud 9. mail 1982 TartusHeilika Pikkov, blogi "Nädala autor", 6. jaanuar 2015) on eesti dokumentalist ja kultuurikorraldaja.

Haridustee
Ta lõpetas 2000. aastal Pärnu Sütevaka Humanitaargümnaasiumihttp://www.sytevaka.ee/leht.php?id=68 ning 2004. aastal bakalaureuseõppe Tallinna Ülikoolis telerežii erialal, olles õppinud ühe semestri audiovisuaalset meediat ka Kesk-Inglismaal Prestonis asuvas Kesk-Lancashire'i ülikoolis. 2008. aastal lõpetas ta magistriõppe EELK Usuteaduse Instituudis kristliku kultuuriloo alal.

Töökäik
2005. aastal töötas ta Iisraelis Ashdodi linna väikeses telejaamas, kus tegi ka oma esimest dokumentaalfilmi "Keerubite mäss" (2006).

Ta on töötanud PÖFFi animatsioonfilmide alafestivali Animated Dreams korraldajana.Mari-Liis Rebane, Intervjuu: Heilika Pikkov, Müürileht, 25. oktoober 2013.

2012. aastast on ta vabakutseline filmitegija.

Ta on avaldanud raamatu "Minu Jeruusalemm. Kaameraga kloostris" (Petrone Print, 2014).

Filmograafia
 2006 "Keerubite mäss"
 2008 "Toomiku film" (dokumentaalfilm) – operaator
 2009 "Kiri Ruhnust" (dokumentaalfilm) – režissöör, stsenarist, operaator, monteerija
 2009 "Isa, Poeg ja Teatri Vaim" (dokumentaalfilm) – operaator
 2010 "Normaalne"
 2013 "Õlimäe õied" (dokumentaalfilm) – režissöör, stsenarist, operaator, monteerija
 2018 "Juured: Oodates imet" (dokumentaalfilm) – monteerija, B-kaamera operaator
 2018 "Juured: Mu liha ja veri" (dokumentaalfilm) – režissöör, operaator, monteerija
 2020 "Eesti nafta" (dokumentaalfilm) – operaator

 Tunnustus 
 2015 Go Traveli reisiraamatu preemia ("Minu Jeruusalemm")

Isiklikku
Tema abikaasa on režissöör ja produtsent Ülo Pikkov.

Viited

Välislingid

Mari-Liis Rebane, Intervjuu: Heilika Pikkov, Müürileht, 25. oktoober 2013

Kategooria:Eesti filmitegijad
Kategooria:Eesti kultuurikorraldajad
Kategooria:Pärnu Sütevaka Humanitaargümnaasiumi vilistlased
Kategooria:Tallinna Ülikooli vilistlased
Kategooria:Usuteaduse Instituudi vilistlased
Kategooria:Sündinud 1982